Torbjørn Almlid

Torbjørn Almlid (født 1950) er en norsk bedriftsleder, forsker og tidligere politiker (Sp).

Han er utdannet veterinær og har en doktorgrad innen sykdomsgenetikk. Han begynte som forsker ved Norsvin i 1981 og arbeidet primært med forskning frem til 1989, da han ble administrerende direktør i Norsvin. I 1998 gikk han over til stillingen som administrerende direktør i stiftelsen BioInn. Han har senere vært administrerende direktør ved Feiringklinikken 1999–2002, viseadministrerende direktør i Helse Øst 2002–2003, administrerende direktør i Sykehuset Innlandet 2003–2009 og administrerende direktør i Norsk Tipping 2009–2016.Almlid ny Tippe-sjef – ostlendingen.noTorbjørn Almlid ny direktør i Norsk Tipping – ukeavisenledelse.no Han gikk deretter over i en stilling som spesialrådgiver i Norsk Tipping inntil han avgikk med pensjon våren 2017.

Almlid var Senterpartiets 1. vararepresentant til Stortinget fra Hedmark 1989–1993, og møtte på Stortinget i til sammen 79 dager. Han brøt noe senere med partiet.

Torbjørn Almlid er bror av Senterparti-politiker Kolbjørn Almlid og onkel til NHOs administrerende direktør Ole Erik Almlid.

 Referanser 

 Eksterne lenker 


Kategori:Norske embets- og tjenestemenn
Kategori:Norske bedriftsledere
Kategori:Norske veterinærer
Kategori:Vararepresentanter til Stortinget
Kategori:Sp-politikere i Hedmark
Kategori:Norsk Tipping
Kategori:Personer fra Steinkjer kommune